Alustava lisätalousarvioesitys Nro 4 vuoden 2004 talousarvioon - Yleinen tulotaulukko - Yleinen tulo- ja menotaulukko pääluokittain - Pääluokka I - Parlamentti - Pääluokka II - Neuvosto - Pääluokka III - Komissio - Pääluokka IV - Yhteisöjen tuomioistuin - Pääluokka V - Tilintarkastustuomioistuin - Pääluokka VI - Talous- ja sosiaalikomitea - Pääluokka VII - Alueiden komitea - Pääluokka VIII A - Euroopan oikeusasiamies - Pääluokka VIII B - Euroopan tietosuojavaltuutettu /* SEK/2004/0277 lopull. */





ALUSTAVA LISÄTALOUSARVIOESITYS NRO 4 VUODEN 2004 TALOUSARVIOON - YLEINEN TULOTAULUKKO - YLEINEN TULO- JA MENOTAULUKKO PÄÄLUOKITTAIN Pääluokka I - Parlamentti Pääluokka II - Neuvosto Pääluokka III - Komissio Pääluokka IV - Yhteisöjen tuomioistuin Pääluokka V - Tilintarkastustuomioistuin Pääluokka VI - Talous- ja sosiaalikomitea Pääluokka VII - Alueiden komitea Pääluokka VIII A - Euroopan oikeusasiamies Pääluokka VIII B - Euroopan tietosuojavaltuutettu (komission esittämä) Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 artiklan, [1] EUVL L 248, 16.9.2002, s. 1. ja esittää budjettivallan käyttäjälle alustavan lisätalousarvioesityksen nro 4 vuoden 2004 talousarvioon jäljempänä esitettyjen perustelujen mukaisesti. *** Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD-järjestelmän välityksellä. Yksi yleisen tulotaulukon sekä pääluokittain esitetyn tulo- ja menotaulukon kielitoisinto on esitetty esimerkinomaisesti tämän asiakirjan teknisenä liitteenä. PERUSTELUT Tämän alustavan lisätalousarvioesityksen tarkoituksena on ottaa vuoden 2004 talousarvion kaikissa pääluokissa huomioon muutokset, jotka johtuvat virkamiehiin sovellettavien henkilöstösääntöjen ja muuhun henkilöstöön sovellettavien palvelussuhteen ehtojen tarkistuksesta. Koska uudistuksen vaikutukset talousarvioon on yleisellä tasolla jo sisällytetty vuoden 2004 talousarvion määrärahoihin, tämä alustava lisätalousarvioesitys koskee lähinnä henkilöstötaulukkoja, joiden on vastattava uusia henkilöstösääntöjä niiden tullessa voimaan, suunnitelman mukaan 1 päivänä toukokuuta 2004, sekä talousarvion rakenteen sopeuttamista niin, että henkilöstösääntöjen uusien määräysten toteuttaminen on mahdollista (uuden sopimussuhteisten toimihenkilöiden ura-alueen huomioon ottaminen). Lisäksi talousarvion selvitysosia ja uudistuksesta johtuvia viittauksia oikeusperustoihin päivitetään. Nämä talousarviomuutokset tulevat voimaan samaan aikaan kuin uudet henkilöstösäännöt. Tämä lisätalousarvio perustuu varainhoitoasetukseen (henkilöstötaulukkoja koskevat 46 ja 47 artikla) sekä muutettuun ehdotukseen neuvoston asetukseksi Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta [2], sellaisena kuin komissio sen hyväksyi 18 päivänä marraskuuta 2003, ja erityisesti sen liitteeseen XIII, jota sovelletaan uudistusta koskevalla siirtymäkaudella. [2] Muutettu ehdotus neuvoston asetukseksi Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta, KOM(2003) 721 lopullinen, 18.11.2003, (henkilöstösäännöt). I. Parlamentti Parlamentin puhemiehistön 9. helmikuuta esittämissä alustavissa arvioissa tehdään EP:n henkilöstötaulukkoon uusien henkilöstösääntöjen edellyttämät tekniset muutokset. Kyseessä on henkilöstötaulukon virkojen mekaaninen muuntaminen vastaamaan uutta siirtymäkauden urarakennetta. Lisäksi luodaan uusi pro memoria -budjettikohta kattamaan sopimussuhteisiin toimihenkilöihin liittyvät menot. Sopimussuhteiset toimihenkilöt muodostavat uusien henkilöstösääntöjen mukaisen uuden ei-vakinaisen henkilöstön ura-alueen. Heille tullaan antamaan yleensä muita kuin ydintehtäviä ja he työskentelevät vakinaisen tai väliaikaisen henkilöstön valvonnassa. Sopimussuhteiset toimihenkilöt tulevat korvaamaan toimielinten D-ura-alueen virkamiehet ja tilapäisen henkilöstön. II. Neuvosto II.1 Henkilöstötaulukon muuntaminen Pääsihteeristö on komission kanssa koordinoidun menettelyn mukaisesti suorittanut pelkkiä teknisiä siirtoja, jotka eivät vaikuta budjettivallan käyttäjän hyväksymään vuoden 2004 talousarvioon (tilanne sen jälkeen, kun henkilöstötaulukkoa muutettiin Coreperin 18. helmikuuta 2004 hyväksymällä lisätalousarviolla) ja jotka nojautuvat seuraavien periaatteisiin: a) A- ja LA-ura-alueiden välillä olevan erottelun poistaminen, koska kielten alan virkaryhmää ei enää ole henkilöstösääntöjen 5 artiklassa eikä liitteessä I b) henkilöstötaulukkojen neljä vakinaisten ja väliaikaisten virkojen ura-aluetta säilytetään kahden vuoden siirtymäkauden ajan (30. päivään huhtikuuta 2006), mutta ne nimetään uudelleen seuraavia sääntöjä noudattaen: - Nykyiset virat muunnetaan soveltamalla uusien henkilöstösääntöjen liitteen XIII 2 artiklan 1 kohtaa. Kyseisessä artiklassa säädetään, millä tavoin henkilöstösääntöjen alaisiin virkoihin sijoitettujen virkamiesten ura-alue ja palkkaluokka nimetään uudelleen. - Budjettivallan käyttäjän laajentumisen yhteydessä myöntämät uudet virat [3] muunnetaan soveltaen 11 artiklan 3 kohdan toista luetelmakohtaa, jossa on kilpailun palkkaluokkaa ja palvelukseenottopalkkaluokkaa koskeva vastaavuustaulukko (1. päivästä toukokuuta lukien) niiden virkojen osalta, joita ei ole tarkoitus täyttää ennen toukokuun 1. päivää 2004. [3] Laajentumista varten luodut virat vuonna 2003: 236 virkaa II.2 Talousarvion rakenteen muuttaminen Uusissa henkilöstösäännöissä säädetään uudesta "sopimussuhteisten toimihenkilöiden" ura-alueesta, mikä edellyttää - tätä koskevan budjettikohdan luomista: kohta 1115, sopimussuhteiset toimihenkilöt; selvitysosa: määräraha on tarkoitettu kattamaan sopimussuhteisten toimihenkilöiden palkkaamisesta johtuvat menot - niiden budjettikohtien muuttamista, joista katetaan näiden toimihenkilöiden erilaiset oikeudet (115 artikla). II.3 Talousarvion selvitysosat Uusien henkilöstösääntöjen säännösten perusteella on välttämätöntä: - täydentää kohdan 1149 "Muut korvaukset" selvitysosaa seuraavalla luetelmakohdalla: "- vanhempainlomalla tai perhelomalla maksettava lisä" - mukauttaa henkilöstösääntöjen ja palvelussuhteen ehtojen toteuttamiseen liittyvien budjettikohtien selvitysosat muutoksia vastaavasti. III. Komissio III.1 Komission, erillisvirastojen, OLAFin ja OPOCEn sekä Euroopan unionin elinten käännöskeskuksen henkilöstötaulukkojen muuntaminen Komissio on suorittanut pelkkiä teknisiä siirtoja, jotka eivät vaikuta budjettivallan käyttäjän hyväksymään vuoden 2004 talousarvioon. Komissio on muuttanut henkilöstötaulukkojaan (hallintobudjetti, tutkimushenkilöstö ja erillisvirastojen henkilöstö) seuraavia periaatteita noudattaen: - LA-ura-aluetta sekä tieteellistä ja teknistä henkilöstöä ei enää eroteta A-ura-alueen henkilöstöstä, koska kyseisiä virkaryhmiä ei enää ole henkilöstösääntöjen 5 artiklassa eikä liitteessä I - Henkilöstötaulukkojen neljä vakinaisten ja väliaikaisten virkojen ura-aluetta säilytetään kahden vuoden siirtymäkauden ajan, mutta ne nimetään uudelleen seuraavia sääntöjä noudattaen: - Nykyiset virat muunnetaan soveltamalla uusien henkilöstösääntöjen liitteen XIII 2 artiklan 1 kohtaa. Kyseisessä artiklassa säädetään, millä tavoin henkilöstösääntöjen alaisiin virkoihin sijoitettujen virkamiesten ura-alue ja palkkaluokka nimetään uudelleen. Huomattakoon, että budjettivallan käyttäjän vuodeksi 2004 hyväksymässä henkilöstötaulukossa otetaan jo huomioon "vanhan urarakenteen" mukaisten ylennysten arvioitu vaikutus vuonna 2004 eikä taulukkoa tarvitse tältä osin muuttaa. - Budjettivallan käyttäjän laajentumisen yhteydessä myöntämät uudet virat vuodeksi 2004 [4] muunnetaan soveltaen 11 artiklan 3 kohdan toista luetelmakohtaa, jossa on kilpailun palkkaluokkaa ja palvelukseenottopalkkaluokkaa koskeva vastaavuustaulukko (1. päivästä toukokuuta lukien) niiden virkojen osalta, joita ei ole tarkoitus täyttää ennen toukokuun 1. päivää 2004. Poikkeuksena ovat kuitenkin: [4] Komission 780 uutta virkaa liittyvät laajentumiseen, ja ne on tarkoitus täyttää 1. toukokuuta 2004 lähtien kilpailun läpäisseillä hakijoilla, joiden palvelukseenottopalkkaluokka määritetään liitteen XIII 11 artiklan 3 kohdan perusteella. - A1- ja A2-palkkaluokan uudet virat - laajentumisen johdosta kabineteille myönnetyt uudet virat. Komissio soveltaa näihin poikkeuksiin liitteen XIII 2 artiklan säännöksiä, joita sovelletaan nykyisiin virkoihin. Tällä tavoin päästään urarakenteisiin, jotka vastaavat täysin nykytilannetta. Kabinettien osalta on lisäksi huomattava, että tietyt uusien kabinettien jäsenten virat voidaan ehkä täyttää ennen toukokuun 1. päivää väliaikaisella henkilöstöllä, jolloin 11 artiklan soveltaminen ei ole mahdollista. Edellä määriteltyjä periaatteita on sovellettu kaikkiin henkilöstötaulukkoihin (hallintobudjetti, tutkimushenkilöstö ja erillisvirastojen henkilöstö). Myös kuusi uutta esimiesvirkaa, jotka on vuonna 2004 myönnetty vahvistamaan OPOCEn johtoa, koska ulkopuolisen henkilöstön määrä on viime vuosina lisääntynyt huomattavasti laajentumisen valmistelun vuoksi, on muunnettu liitteen XIII 2 artiklan perusteella. Kaikki Euroopan unionin elinten käännöskeskuksen uudet virat täytetään väliaikaisin toimihenkilöin, minkä vuoksi vakinaisten virkojen muuntotaulukko on muutettu kokonaan henkilöstösääntöjen liitteen XIII 2 artiklaa soveltaen (liitteen XIII jo palveluksessa olevien väliaikaisten toimihenkilöiden varallaololuetteloja koskevan 5 artiklan 4 kohdan mukaisesti). Lisäksi vanhojen henkilöstösääntöjen A5-palkkaluokka (A*11) säilytetään 2 uuden viran osalta ja A6-palkkaluokka (A*10) 3 uuden viran osalta. Seuraavissa taulukoissa esitetään komission ja erillisvirastojen henkilöstötaulukkojen muutokset. Jos vuonna 2004 ei ole uusia virkoja, taulukkoa ei väliaikaisten virkojen osalta tarvita, sillä muuntaminen tapahtuu poikkeuksetta liitteen XIII 2 artiklan 1 kohdan mukaisesti. Uusiin henkilöstötaulukkoihin sisältyy kaikki samoin periaattein automaattisesti muutetut alaviitteet, lukuun ottamatta niitä, jotka esitetään tulotaulukon komissiota koskevan pääluokan III teknisessä liitteessä. >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> III.2 Varainhoitoasetuksen soveltamissääntöjen 29 artiklassa todetaan talousarvion selvitysosista seuraavaa: "Talousarvion selvitysosissa ilmoitetaan seuraavat tiedot: a) perussäädös, jos sellainen on olemassa, b) riittävä selvitys määrärahojen luonteesta ja käyttötarkoituksesta." Koska virkamiehiin sovellettavien henkilöstösääntöjen ja muuhun henkilöstöön sovellettavien palvelussuhteen ehtojen tarkistusta ei ole vielä lisätalousarviota esitettäessä lopullisesti hyväksytty, komissio ehdottaa talousarvion muiden osien käytäntöä vastaavasti, että talousarvion selvitysosissa ei enää viitata yksittäisiin artikloihin ja/tai liitteisiin ja että budjettikohtien selvitysosat vakioidaan seuraavasti: Euroopan yhteisöjen virkamiehiin sovellettavat henkilöstösäännöt. Euroopan yhteisöjen muuhun henkilöstöön sovellettavat palvelussuhteen ehdot. Selvitykset budjettikohtiin sisältyvien määrärahojen luonteesta ja käyttötarkoituksesta säilyvät muuttumattomina. Seuraavissa taulukoissa luetellaan vuoden 2004 talousarvioon sisältyvät viittaukset virkamiehiin sovellettaviin henkilöstösääntöihin ja muuhun henkilöstöön sovellettaviin palvelussuhteen ehtoihin. >TAULUKON PAIKKA> >TAULUKON PAIKKA> >TAULUKON PAIKKA> III.3 Sopimussuhteisia toimihenkilöitä koskevat talousarvion selvitysosat Ulkopuolista henkilöstöä koskevia talousarvion selvitysosia on tarvittaessa täydennettävä niin, että on mahdollista palkata henkilöstösääntöjen uudistamisen yhteydessä luotuun uuteen sopimussuhteisten toimihenkilöiden ura-alueeseen kuuluvia työntekijöitä. Lopullisessa ehdotuksessa henkilöstösäännöiksi säädetään kahdenlaisista sopimussuhteisista toimihenkilöistä: muita kuin ydintehtäviä hoitavista ja avustavia tehtäviä hoitavista. Viimeksi mainitut korvaavat vähitellen tilapäiset toimihenkilöt. Sopimussuhteisten toimihenkilöiden palkkaamisesta olisi näin ollen määrättävä etenkin silloin, kun talousarvio nykyisin mahdollistaa tilapäisten toimihenkilöiden palkkaamisen ulkopuolista henkilöstöä koskevin määrärahoin (XX 01 02) tai ohjelmien tukimenoihinn osoitetuin määrärahoin (XX 01 04) [5]. Kaikki ehdotetut muutokset esitetään teknisessä liitteessä. [5] Osastoon 13 ehdotetuissa selvitysosissa otetaan huomioon alustavassa lisätalousarvioesityksessä nro 3/2004 tehdyt ehdotukset. III.4 Erillisvirastojen henkilöstötaulukkojen muuntaminen Komissio teki huhtikuussa 2003 ehdotuksen vuoden 2004 alustavaksi talousarvioesitykseksi, johon sisältyivät 15 jäsenvaltion ja 25 jäsenvaltion EU:ta koskevat määrärahat, sekä ehdotukset erillisvirastojen henkilöstötaulukoiksi 15 jäsenvaltion ja 25 jäsenvaltion EU:ssa. Vaikka EU:n budjettivallan käyttäjän keskusteluissa käsiteltiin 15 jäsenvaltion ja 25 jäsenvaltion EU:ta, joulukuussa 2004 hyväksytty lopullinen talousarvio koski vain 15 jäsenvaltion EU:ta. Komissio teki 3. helmikuuta 2004 ehdotuksen 25 jäsenvaltion EU:n lisätalousarvioksi (1/2004). Ehdotus perustui tiukasti niihin lukuihin, joita budjettivallan käyttäjä oli käsitellyt ja jotka se oli hyväksynyt. Kuten budjettivallan käyttäjän kanssa sovittiin, lisätalousarvio kuitenkin rajoittuu vain määrärahoihin. Henkilöstösääntöjen uudistamisesta johtuvassa lisätalousarviossa nro 4/2004 15 jäsenvaltion EU:ta vastaavat erillisvirastojen henkilöstötaulukot muunnetaan 25 jäsenvaltion EU:ta vastaaviksi sekä samalla otetaan huomioon uudistuksesta johtuva uusi sijoittelu palkkaluokkiin kaikissa 25 jäsenvaltion EU:n henkilöstötaulukoissa. Läpinäkyvyyden vuoksi komissio ehdottaa, että 25 jäsenvaltion EU:n talousarvioon sisällytetään kunkin viraston osalta kaksi eri henkilöstötaulukkoa. - ensimmäinen (ns. perinteinen henkilöstötaulukko), josta käy ilmi henkilöstösääntöjen alaisen henkilöstön lisäys jäsenvaltioiden lisääntyessä 15:stä 25:een ja jossa käytetään perinteisiä henkilöstönimikkeitä, jotta vertailu on mahdollista - toinen (uuden nimikkeistön mukainen) henkilöstötaulukko, jossa 25 jäsenvaltion EU:ta varten ehdotettu henkilöstötaulukko on muunnettu 1. toukokuuta 2004 voimaan tulevien uusien henkilöstösääntöjen palkkaluokkajärjestelmän mukaiseksi. Komission ehdotus perustuu seuraaviin periaatteisiin: Ns. perinteiset henkilöstötaulukot: - Komissio esittää uudelleen jo vuonna 2004 esittämänsä ehdotuksen 25 jäsenvaltion EU:ta koskevista henkilöstötaulukoista. Mahdolliset poikkeukset tästä periaatteesta ilmoitetaan tapauskohtaisesti. Uuden nimikkeistön mukaisessa henkilöstötaulukossa otetaan huomioon seuraavaa: - Yhteisön vuoden 2003 talousarvioon otettuihin nykyisiin virkoihin sovelletaan periaatteessa uusien henkilöstösääntöjen liitteen XIII 2 artiklaa, mikä merkitsee, että nykyiset virat (ks. hyväksytyt virat 2003) sijoitetaan korkeampaan palkkaluokkaan. Eräät erillisvirastot ovat ehdottaneet, että edelleen avoimina olevien vuoden 2003 virkojen palkkaluokkaa alennetaan. - Niihin virkoihin, jotka 15:tä jäsenvaltiota koskevassa yhteisön vuoden 2004 talousarviossa ovat uusia verrattuna vuoden 2003 talousarvion hyväksyttyihin virkoihin, sovelletaan periaatteessa uusien henkilöstösääntöjen liitteen XIII 11 artiklan 3 kohtaa eli ne sijoitetaan alempaan palkkaluokkaan, ellei kyseinen erillisvirasto perustellusti ennakoi täyttävänsä virkoja ennen toukokuun 1. päivää 2004. - Niihin virkoihin, jotka 25:tä jäsenvaltiota koskevassa yhteisön vuoden 2004 talousarviossa ovat uusia (uudet laajentumiseen liityvät virat, jotka on hyväksytty 25 jäsenvaltion EU:n henkilöstötaulukoissa) verrattuna 15:tä jäsenvaltiota koskevaan vuoden 2004 talousarvioon, sovelletaan liitteen XIII 11 artiklan 3 kohtaa eli ne sijoitetaan alempaan palkkaluokkaan. On selvää, ettei näitä virkoja voida täyttää ennen vuoden 2004 toukokuun 1. päivää, sillä tarvittavia resursseja ei ole käytettävissä. III.4.1 Henkilöstötaulukot, joiden sisältö on täysin sama kuin 25 jäsenvaltion EU:ta koskevassa vuoden 2004 alustavassa talousarvioesityksessä: - Euroopan ammatillisen koulutuksen kehittämiskeskus - Euroopan ympäristökeskus - Euroopan koulutussäätiö - Euroopan huumausaineiden ja niiden väärinkäytön seurantakeskus - Euroopan lääkearviointivirasto - Euroopan elintarviketurvallisuusviranomainen - Euroopan meriturvallisuusvirasto - Euroopan lentoturvallisuusvirasto - Euroopan rautateiden turvallisuutta ja yhteentoimivuutta käsittelevä virasto III.4.2 Henkilöstötaulukot, joiden sisältöä on jonkin verran muutettu verrattuna 25 jäsenvaltion EU:ta koskevaan vuoden 2004 alustavaan talousarvioesitykseen (ATE): - Euroopan työturvallisuus- ja työterveysvirasto 25 jäsenvaltion EU:n vuoden 2004 ATE:n taulukkoa on korjattu ja siinä on nyt 38 virkaa. - Euroopan jälleenrakennusvirasto Virasto on tarkistanut ennusteitaan, ja virkoja on nyt 114 eikä 120 (ATE EU 25). - Eurojust Virasto on tarkistanut ennusteitaan, ja virkoja on nyt 69 eikä 76 (ATE EU 25). - Euroopan rasismin ja muukalaisvihan seurantakeskus Henkilöstömäärä on 34, ja 1 D-virka korvataan 1 C-viralla. - Euroopan verkko- ja tietoturvavirasto Kuten 25 jäsenvaltion EU:ta koskevassa ATE:ssa, henkilöstötaulukossa on 15 virkaa, jotka ovat kuitenkin vakinaisten virkojen sijaan väliaikaisia virkoja. Taloudellisesti itsenäiset virastot: - Sisämarkkinoiden harmonisointivirasto (tavaramerkit ja mallit) Henkilöstön kokonaismäärä on ehdotetussa henkilöstötaulukossa sama kuin 25 jäsenvaltion EU:n vuoden 2004 ATE:ssa, mutta 10 vakinaista virkaa ehdotetaan muutettavan väliaikaisiksi (ATE:ssa 460 vakinaista ja 215 väliaikaista virkaa; lisätalousarviossa nro 4/2004 450 vakinaista ja 225 väliaikaista virkaa). - Yhteisön kasvilajikevirasto Virasto on kasvattanut ennustettaan 2 viralla, ja sen henkilöstötaulukossa on nyt 37 virkaa. III.4.3 Muita huomioita: - Euroopan elin- ja työolojen kehittämissäätiö Vaikka tähän virastoon sovellettavat henkilöstösäännöt sisältyvät 29. kesäkuuta 1976 annettuun asetukseen N:o 1860/76, yhdenmukaisuuden ja läpinäkyvyyden vuoksi komissio ehdottaa viraston henkilöstötaulukon muuttamista komissiota ja muita virastoja koskevien uudistettujen henkilöstösääntöjen mukaiseksi. IV. Yhteisöjen tuomioistuin IV.1 Yhteisöjen tuomioistuimen henkilöstötaulukon mukauttaminen Yhteisöjen tuomioistuin on toteuttanut yksinkertaisen teknisen siirron, joka ei loukkaa budjettivallan käyttäjän hyväksymää vuoden 2004 talousarviota. Henkilöstötaulukon mukauttaminen perustuu seuraaviin periaatteisiin: - Kielten alan virkaryhmään liittyvän erottelun välitön poistaminen henkilöstösääntöjen 5 artiklassa vahvistetun tämän virkaryhmän häviämisen jälkeen. - Kahden vuoden siirtymäkauden aikana neljä ura-aluetta (A, B, C, D), joihin sekä henkilöstötaulukon vakinaiset että väliaikaiset toimet on luokiteltu, pidetään voimassa, mutta palkkaluokkia muutetaan, mikä edellyttää toimien muuntamista: - (Ennen laajentumista) olemassa olevat toimet muunnetaan uusien henkilöstösääntöjen liitteessä XIII olevan 2 artiklan 1 kohdan mukaisesti. Tässä artiklassa vahvistetaan, miten henkilöstösääntöjen mukaisessa asemassa olevien virkamiesten palkkaluokka nimetään uudelleen. On huomattava, että budjettivallan käyttäjän vuodelle 2004 hyväksymässä henkilöstötaulukossa otetaan jo huomioon "vanhan uran" ylennysten arvioitu vaikutus vuonna 2004, joten sitä ei ole tarpeen mukauttaa tältä osin. - Budjettivallan käyttäjän laajentumiseen liittyen vuosina 2003 ja 2004 [6] myöntämät uudet toimet muutetaan liitteessä XIII olevan 11 artiklan 3 kohdan toisen luetelmakohdan mukaisesti. Tässä kohdassa vahvistetaan 1.5. lukien voimassa oleva vastaavuustaulukko kilpailun palkkaluokan ja palvelukseen ottamisen palkkaluokan välillä seuraavia toimia kuitenkin lukuun ottamatta: [6] Budjettivallan käyttäjä hyväksyi 501 toimen perustamisen vuoden 2004 talousarviossa ja 53 toimen perustamisen vuoden 2003 talousarviossa laajentumisen valmisteluun liittyvän tarpeen tyydyttämiseksi - yksi palkkaluokan A2 johtajan toimi käännöspalveluun ja yksi palkkaluokan LA3 toimi tulkkausosastolle - uusien jäsenten kabineteille myönnetyt väliaikaiset toimet. Näiden toimien muuntaminen tehdään samalla tavoin kuin olemassa olevien toimien muuntaminen eli liitteessä XIII olevan 2 artiklan säännösten mukaisesti. Kummankin A2 ja LA3 -toimen osalta tämä muuntamistapa on tarpeen näiden toimien täyttämiseksi, ja kabinetin toimien osalta on kyse nykyisten ja tulevien jäsenten henkilöstön yhdenvertaisen kohtelun varmistamisesta. - Uusien henkilöstösääntöjen liitteessä XIII olevan 12 artiklan 2 kohdan mukaisesti uusille käännösosastoille tarkoitetut 238 juristi-lingvistin LA7-tointa muunnetaan lisäksi 238:ksi palkkaluokan A*8 toimeksi. Seuraavissa kahdessa taulukossa esitetään yhteisöjen tuomioistuimen henkilöstötaulukon muutokset, jotka perustuvat edellä määriteltyjen periaatteiden soveltamiseen. >TAULUKON PAIKKA> >TAULUKON PAIKKA> IV.2 Viittaus oikeudelliseen perustaan Tätä lisätalousarviota esitettäessä uusia henkilöstösääntöjä ei ole vielä hyväksytty. Tämän vuoksi ehdotetaan, että talousarvion selvitysosassa olevien viittausten päivittäminen siirretään vuoden 2005 talousarvion hyväksymistä koskevaan menettelyyn, jotta ne ovat uusien henkilöstösääntöjen mukaiset. IV.3 Uuden talousarvion alamomentin perustaminen sopimussuhteisia toimihenkilöitä varten Uusissa henkilöstösäännöissä säädetään kahdentyyppisistä sopimussuhteisista toimihenkilöistä: muita kuin ydintehtäviä hoitavista toimihenkilöistä ja avustavia tehtäviä hoitavista toimihenkilöistä. Jälkimmäiset korvaavat vähitellen ylimääräiset toimihenkilöt. Tässä yhteydessä on perustettava uusi talousarvion alamomentti, jonka otsikkona on «sopimussuhteiset toimihenkilöt» ja jolla on tarkoitus kattaa uusiin sopimussuhteisiin toimihenkilöihin liittyvät menot. Tämä alamomentti kirjataan «pro memoria» eikä siihen oteta määrärahoja tässä lisätalousarviossa, koska tässä vaiheessa ei ole mahdollista määrittää, käyttääkö toimielin tästä vuodesta lähtien sopimussuhteisia toimihenkilöitä ja jos käyttää, missä määrin se tämän tekee. LUKU 11 - TYÖTEHTÄVISSÄ TOIMIVA HENKILÖSTÖ 1 1 1 Muu henkilöstö 1 1 1 5 Sopimussuhteiset toimihenkilöt >TAULUKON PAIKKA> Euroopan yhteisöjen muuta henkilöstöä koskevat palvelussuhteen ehdot ja erityisesti niiden 3 artikla ja IV osasto. Tällä määrärahalla pyritään kattamaan mahdollisista sopimussuhteisista toimihenkilöistä aiheutuvat menot. V. Tilintarkastustuomioistuin Uusien henkilöstösääntöjen odotetaan tulevan voimaan 1. toukokuuta 2004. Näin ollen on tarpeen tehdä vuoden 2004 talousarvioon teknisiä muutoksia, joissa henkilöstösäännöt otetaan huomioon. Tarvittavat muutokset ovat: a) henkilöstötaulukon mekaaninen uudelleenlaadinta, jotta siinä otetaan huomioon henkilöstösääntöjen tarkistetut siirtymäkauden palkkaluokat b) pro memoria -merkinnällä varustetun uuden budjettikohdan 1115 lisääminen, jotta on mahdollista alkaa palkata sopimussuhteisia toimihenkilöitä tilapäisen henkilöstön sijaan c) kohdan 1149 selvitysosan muuttaminen siten, että siihen sisältyvät myös vanhempainloma ja perheloma d) Budjettikohtien selvitysosia, joissa viitataan henkilöstösääntöihin, ei muuteta tässä vaiheessa, koska oikeusperustaa ei ole ennen kuin uudet henkilöstösäännöt hyväksytään. On selvää, että viittauksia vanhoihin henkilöstösääntöihin on pidettävä viittauksina uusien henkilöstösääntöjen vastaaviin säännöksiin. V.1 Henkilöstötaulukon muutokset Seuraavasta taulukosta käy ilmi, miten henkilöstötaulukkoa on muutettu: >TAULUKON PAIKKA> >TAULUKON PAIKKA> Tarkistettu henkilöstötaulukko, joka korvaa Euroopan parlamentin 18. joulukuuta 2003 hyväksymässä talousarviossa olevan taulukon, on tämän asiakirjan teknisessä liiteessä. Uusista henkilöstösäännöistä johtuva ongelma Tilintarkastustuomioistuin järjestää ajoittain sisäisiä kilpailuja, joilla rajatulle määrälle asianmukaisen pätevyyden ja/tai työkokemuksen omaavaa henkilöstöä annetaan mahdollisuus siirtyä ura-alueelta toiselle. Tällaisen kilpailun läpäisseet nimitetään ylemmälle ura-alueelle tavanomaiseen aloituspalkkaluokkaan ja he saavat useimmissa tapauksissa korvaavan lisän, kunnes heidän palkkansa ylemmällä ura-alueella nousee ylennyksen kautta yhtä suureksi kuin palkka, jota he olisivat saaneet, jos olisivat jääneet entiselle ura-alueelle. Tämä johtuu siitä, että alempien ura-alueiden ylemmissä palkkaluoksissa (esim. D1) peruspalkka on suurempi kuin ylemmän ura-alueen alemmissa palkkaluokissa (esim. C5) maksettu palkka. Uusissa henkilöstösäännöissä B-, C- ja D-ura-alueet yhdistetään yhteen ja samaan lineaariseen urarakenteeseen ja annetaan mahdollisuus siirtyä nykyistä B-ura-aluetta vastaavista tehtävistä A-ura-alueelle, jos tietyt edellytykset täyttyvät. Ura-alueelta toiselle siirtyminen on uusien henkilöstösääntöjen mukaisessa järjestelmässä helpompaa kuin tilintarkastustuomioistuimen nykyisessä järjestelmässä, jossa voidaan siirtyä sisäisten kilpailujen kautta ura-alueelta toiselle, minkä vuoksi jotkut tilintarkastustuomoistuimen henkilöstöön kuuluvat voivat joutua epäedulliseen asemaan. Itse asiassa uusien henkilöstösääntöjen soveltaminen voi syrjiä näitä henkilöstön jäseniä, jotka ovat panostaneet huomattavasti uransa edistämiseen ja vaikuttaneet osaltaan toimielimen toiminnan tehokkuuteen. Työntekijät, joiden ura etenee uusien henkilöstösääntöjen mukaisesti, voidaan sijoittaa näiden työntekijöiden palkkaluokkaa ylempiin palkkaluokkiin, vaikka he olisivat saavuttaneet muuntamisen lähtökohtana olevan tason myöhemmin. Koska tämä lisätalousarvio on luonteeltaan puhtaasti tekninen, edellä mainittua ilmiötä ei ryhdytä tässä korjaamaan. Tilintarkastustuomioistuin haluaa kuitenkin tässä yhteydessä ilmoittaa budjettivallan käytäjälle, että se esittää kertaluonteista korjausta vuoden 2005 talousarviomenettelyssä. Noin neljä virkaa, jotka tässä lisätalousarviossa uudelleenluokitellaan A*8-virkoiksi, saattaa olla tarpeen luokitella A*10-virkoiksi ja sama määrä C*2-virkoja C*3- tai C*4-virkoiksi. VI. Talous- ja sosiaalikomitea Vuoden 2004 toukokuun 1. päivänä voimaan tulevien uusien henkilöstösääntöjen vuoksi vuoden 2004 talousarviota on syytä muuttaa nimikkeistön ja henkilöstötaulukon osalta niin, että nämä muutokset, jotka eivät vielä sisälly Euroopan parlamentin 18. joulukuuta 2003 hyväksymään talous- ja sosiaalikomitean talousarvioon vuodeksi 2004, otetaan huomioon. VI.1 Henkilöstösääntöjen uudistus Komissio hyväksyi vuonna 2000 annetun hallinnonuudistusta koskevan valkoisen kirjan seurauksena huhtikuussa 2002 mittavan ehdotuksen henkilöstösääntöjen uudistamiseksi. Tämän jälkeen käynnistyi muiden toimielinten sekä henkilöstön edustajien kuuleminen, mikä lopulta johti komission 18. joulukuuta 2003 antamaan muutettuun ehdotukseen. Tämä lisätalousarvio perustuu tähän 1. toukokuuta 2004 voimaan tulevien henkilöstösääntöjen muutettuun ehdotukseen. VI.2 Henkilöstötaulukon muutokset Uudessa henkilöstötaulukossa kaikki 31. joulukuuta 2003 olemassa olleet virat on muunnettu uusien henkilöstösääntöjen luonnoksen liitteen XIII 2 artiklan mukaisesti. Budjettivallan käyttäjän vuodeksi 2004 myöntämien virkojen osalta todetaan seuraavaa: - Myös keskijohdolle (LA3 ja A5) myönnetyt virat on muunnettu uusien henkilöstösääntöjen luonnoksen liitteen XIII 2 artiklan mukaisesti. Kun otetaan huomioon ETSK:n koko, on selvää, että laajentumista varten tarvittavan johtohenkilöstön palkkaluokat ovat alempia kuin komissiossa. Logiikka, jota ETSK on uusien johtovirkojen muuntamisessa noudattanut, ei siis periaatteellisesti poikkea komission noudattamasta. - Uudet peruspalkkaluokkiin (A7, B5 ja C5) myönnetyt virat on sijoitettu uusiin peruspalkkaluokkiin uusien henkilöstösääntöjen luonnoksen liitteen XIII 11 artiklan mukaisesti lukuun ottamatta 7:ää virkaa, jotka täytettäneen ennen toukokuun 1. päivää ja joihin on sovellettava uusien henkilöstösääntöjen luonnoksen liitteen XIII 2 artiklan säännöksiä. Näiden virkojen määrä on vähäinen. On myös otettava huomioon, että ETSK ei ole aikaisempina vuosina saanut juuri lainkaan laajentumiseen liittyviä virkoja, toisin kuin muut toimielimet. Viroissa, jotka täytetään 1. toukokuuta 2004 mennessä, on kyse etenkin henkilöstöhallinnon tehtävistä, jotka on aloitettava ennen varsinaista laajentumista. Lisäksi uusien henkilöstösääntöjen 6 artiklan 2 kohdassa tarkoitettuja kertoimia on sovellettu, jotta voidaan vuodesta 2004 alkaen mahdollistaa urakehitys myös niissä palkkaluokissa, joiden nykyisissä henkilöstösäännöissä katsotaan olevan urakehityksen päätepisteitä ([L]A4, B1, C1 ja D1). Kyseessä ovat siis A*13 (5 %), B*11 (5 %), C*7 (5 %) ja D*5 (5 %). Prosenttiosuudet ovat liitteen XIII 9 ja 10 artiklan mukaiset. ETSK:n toimintaperiaatteena ei ole siirtää voimaantuloa systemaattisesti aikaan ennen toukokuun 1. päivää 2004. Päinvastoin suurin osa ylennyksistä tulee voimaan toukokuun 1. päivän jälkeen. Uusien henkilöstösääntöjen luonnoksen mukaan 6 artiklaa (yhdessä liitteen XIII 9 ja 10 artiklassa ilmoitettujen prosenttiosuuksien kanssa) sovelletaan ensimmäisen vuoden aikana. On siis tärkeää avata urakehityksen päätepisteessä olevat ETSK:n palkkaluokat urakehitykselle jo nyt, jotta ei tapahdu syrjintää niiden toimielinten virkamiehiin nähden, jotka herkemmin aikaistavat ylennyksiä. Euroopan talous- ja sosiaalikomitea esittää vuotta 2004 koskevan henkilöstötaulukon, jossa vakinaisten ja väliaikaisten virkojen yhteismäärä vuonna 2004 on 618 (ei muutosta). Henkilöstötaulukkoa on muutettu myös niin, että vanhan urarakenteen keskimääräistä urakehitystä vastaava urakehitys voidaan taata 1. toukokuuta 2004. Tällä ei ole vaikutusta talousarvion määrärahoihin. VI.3 Viittaus oikeusperustaan Varainhoitoasetuksen soveltamissääntöjen 29 artiklassa todetaan talousarvion selvitysosista seuraavaa: "Talousarvion selvitysosissa ilmoitetaan seuraavat tiedot: a) perussäädös, jos sellainen on olemassa, b) riittävä selvitys määrärahojen luonteesta ja käyttötarkoituksesta." Koska virkamiehiin sovellettavien henkilöstösääntöjen ja muuhun henkilöstöön sovellettavien palvelussuhteen ehtojen tarkistusta ei ole vielä lisätalousarviota esitettäessä lopullisesti hyväksytty, komissio ehdottaa talousarvion muiden osien käytäntöä vastaavasti, että talousarvion selvitysosissa ei enää viitata yksittäisiin artikloihin ja/tai liitteisiin ja että budjettikohtien selvitysosat vakioidaan seuraavasti: Euroopan yhteisöjen virkamiehiin sovellettavat henkilöstösäännöt. Euroopan yhteisöjen muuhun henkilöstöön sovellettavat palvelussuhteen ehdot. Selvitykset budjettikohtiin sisältyvien määrärahojen luonteesta ja käyttötarkoituksesta säilyvät muuttumattomina. Liitteessä 1 luetellaan vuoden 2004 talousarvioon sisällytetyt viittaukset virkamiehiin sovellettaviin henkilöstösääntöihin ja muuhun henkilöstöön sovellettaviin palvelussuhteen ehtoihin. VI.4 Sopimussuhteisia toimihenkilöitä koskevat talousarvion selvitysosat Ulkopuolista henkilöstöä koskevia talousarvion selvitysosia on tarvittaessa täydennettävä niin, että on mahdollista palkata työntekijöitä henkilöstösääntöjen uudistamisen yhteydessä luodulle uudelle sopimussuhteisten toimihenkilöiden ura-alueelle. Lopullisessa ehdotuksessa henkilöstösäännöiksi säädetään kahdenlaisista sopimussuhteisista toimihenkilöistä: muita kuin ydintehtäviä hoitavista ja avustavia tehtäviä hoitavista. Viimeksi mainitut korvaavat vähitellen tilapäiset toimihenkilöt. Sopimussuhteisten toimihenkilöiden palkkaamisesta olisi näin ollen määrättävä etenkin silloin, kun talousarvio nykyisin mahdollistaa tilapäisten toimihenkilöiden palkkaamisen, eli kyseessä ovat lähinnä budjettikohtien 1110 ja 1114 virat. Lisäksi on luotava uusi budjettikohta sopimussuhteisia toimihenkilöitä varten uusien henkilöstösääntöjen 79-115 artiklan mukaisesti. Tässä vaiheessa kohta varustetaan pro memoria -merkinnällä. Samoin ehdotetaan lisättäväksi sopimussuhteiset toimihenkilöt seuraavien kohtien selvitysosiin: 1149 Muut korvaukset 115 Ylityöt VI.5 Vanhempainlomaan tai perhelomaan liittyvät talousarvion selvitysosat Virkamiehiin sovellettavien henkilöstösääntöjen uusi 42 a artikla, joka koskee vanhempainloma- ja perhelomalisää, edellyttää seuraavan maininnan lisäämistä selvitysosaan: "Tästä kohdasta katetaan myös vanhempainloma- ja perhelomalisä." VII. Alueiden komitea VII.1 Henkilöstötaulukon muutokset Uudessa henkilöstötaulukossa on automaattisesti muunnettu kaikki palkkaluokat (uudet henkilöstösäännöt, liite XIII, 1 jakso, 2 artikla) lukuun ottamatta uusia virkoja, jotka täytetään uusien henkilöstösääntöjen tultua voimaan (1. toukokuuta 2004). Näihin uusiin virkoihin työntekijät on palkattava uuteen peruspalkkaluokkaan eli uusien henkilöstösääntöjen liitteen XIII 1 jakson 11 artiklan mukaisesti, koska niitä ei ole tarkoitus täyttää ennen toukokuun 1. päivää. Alueiden komitea ehdottaa vuodeksi 2004 jäljempänä olevaa henkilöstötaulukkoa, jossa vakinaisten ja väliaikaisten virkojen yhteismäärä vuonna 2004 on 408 (ei muutosta). Viroista 270 on muunnettu liitteen XIII 2 artiklan mukaisesti, ja 138 uutta virkaa on muunnettu liitteen XIII 11 artiklan mukaisesti. Henkilöstötaulukkoa on muutettu myös niin, että vanhan urarakenteen keskimääräistä urakehitystä vastaava urakehitys voidaan taata 1. toukokuuta 2004. VII.2 Nimikkeistön muutokset, joissa otetaan huomioon uudet henkilöstösäännöt ja sopimussuhteiset toimihenkilöt Uusi kohta Lisäksi on luotava uusi budjettikohta tilapäiset toimihenkilöt korvaavia sopimussuhteisia toimihenkilöitä varten (uusien henkilöstösääntöjen 79-115 artikla). Kohta varustetaan pro memoria -merkinnällä. LUKU 11 - PALVELUKSESSA OLEVA HENKILÖSTÖ Alamomentti 111 - Muu henkilöstö Uusi alamomentti Kohta 1115 Sopimussuhteiset toimihenkilöt >TAULUKON PAIKKA> Selvitysosa Uusi kohta Määräraha on tarkoitettu kattamaan sopimussuhteisten toimihenkilöiden palkkaamiseen liittyvät menot. 1.1.1. Viittaus oikeusperustaan Joitakin viittauksia oikeusperustaan on muutettava, koska uudet henkilöstösäännöt tulevat voimaan 1. toukokuuta 2004. Alamomentti 1820 Henkilöstön jatkokoulutus Korvataan selvitysosassa seuraava oikeusperustaa koskeva teksti: "Euroopan yhteisöjen virkamiehiin sovellettavat henkilöstösäännöt ja erityisesti niiden 24 artiklan kolmas kohta." seuraavalla: "Euroopan yhteisöjen virkamiehiin sovellettavat henkilöstösäännöt ja erityisesti niiden 24 a artikla ja niiden liitteen VII 11-14 artikla". Alamomentti 1113 Erityisneuvonantajat Korvataan selvitysosassa seuraava oikeusperustaa koskeva teksti: "Euroopan yhteisöjen muuta henkilöstöä koskevat palvelussuhteen ehdot ja erityisesti niiden 5, 82 ja 83 artikla." seuraavalla: "Euroopan yhteisöjen muuta henkilöstöä koskevat palvelussuhteen ehdot ja erityisesti niiden 5, 119 ja 120 artikla". VIII A Euroopan oikeusasiamies Varainhoitoasetuksen 37 artiklan mukaan muut toimielimet voivat väistämättömissä, poikkeuksellisissa tai odottamattomissa olosuhteissa toimittaa komissiolle alustavia lisätalousarvioesityksiä koskevia pyyntöjä. Tämä lisätalousarvio perustuu tällaisiin odottamattomiin ja väistämättämiin olosuhteisiin eli poliittiseen sopimukseen Euroopan yhteisöjen virkamiehiin sovellettavien henkilöstösääntöjen ja muuhun henkilöstöön sovellettavien palvelussuhteen ehtojen tarkistamisesta. Henkilöstösääntöihin tehtyjen muutosten vuoksi eri toimielinten henkilöstöstaulukkoja on muutettava vastaamaan uutta urarakennetta. Tällä lisätalousarviolla on tarkoitus muuttaa henkilöstötaulukkoa siirtymävaihetta koskevan henkilöstösääntöjen XIII liitteen mukaisesti sekä luoda uusi budjettikohta, josta rahoitetaan muun henkilöstön palvelussuhteen ehtojen mukaisten sopimussuhteisten toimihenkilöiden palkkaaminen. VIII.1 Henkilöstötaulukon muutokset Vanhojen virkojen entiset ura-alueet ja palkkaluokat muunnetaan mekaanisesti virkamiehiin sovellettavien henkilöstösääntöjen liitteen XIII 2 artiklan mukaisesti. Tätä artiklaa soveltaen muunnetaan myös ne kaksi johtovirkaa, jotka budjettivallan käyttäjän luvalla on perustettu ura-alueen ylemmälle tasolle (oikeusasiamiehen pääsihteerin A2-virka ja talous- ja hallintoalan johtavan hallintovirkamiehen A4-virka). Tämä taso on säilytettävä uudessa urarakenteessa, koska vain sillä tavoin voidaan päästä tavoitteeseen, joka budjettivallan käyttäjällä oli nämä virat perustaessaan, eli voidaan palkata muista toimielimistä korkea-arvoisia virkamiehiä, joilla on riittävästi kokemusta ja pätevyyttä korkean tason tehtäviin. Lähinnä laajentumista varten vuonna 2004 perustettuihin uusiin virkoihin, joita ei ole tarkoitus täyttää ennen toukokuun 1. päivää, sovelletaan samaisen liitteen 11 artiklaa. VIII.2 Nimikkeistön muutokset, joissa otetaan huomioon uudet sopimussuhteisia toimihenkilöitä koskevat säännöt Vaikuttaa tarkoituksenmukaiselta perustaa kaikkien toimielinten kohdalla tilapäisiä toimihenkilöitä koskevan budjettikohdan rinnalle uusi erillinen sopimussuhteisia toimihenkilöitä koskeva budjettikohta. Oikeusasiamiehen tapauksessa budjettikohdat olisivat 111: Muu henkilöstö 1110: Tilapäinen henkilöstö, paikallinen henkilöstö ja erityisneuvonantajat >TAULUKON PAIKKA> Määräraha on tarkoitettu kattamaan Euroopan yhteisöjen muuhun henkilöstöön sovellettavien palvelussuhteen ehtojen tilapäisen henkilöstön, paikallisen henkilöstön ja erityisneuvonantajien palkat sekä työnantajan osuus tilapäisten toimihenkilöiden sosiaaliturvamaksuista. 1115: Sopimussuhteiset toimihenkilöt >TAULUKON PAIKKA> Selvitysosa Uusi kohta Määräraha on tarkoitettu kattamaan sopimussuhteisten toimihenkilöiden palkkaamiseen liittyvät menot. VIII B Euroopan tietosuojavaltuutettu Lisätalousarviossa 2/2004 komissio ehdotti uuden, Euroopan tietosuojavaltuutettua koskevan osaston perustamista talousarvioon, jotta tietosuojavaltuutetulla olisi tarvittava henkilöstö ja määrärahat toimintansa harjoittamiseksi. Siinä yhteydessä ehdotettiin henkilöstötaulukkoa, joka perustuu tällä hetkellä voimassa oleviin henkilöstösääntöihin. Kyseistä henkilöstötaulukkoa on nyt muutettava ennen henkilöstösääntöjen uudistuksen suunniteltua voimaantuloa 1. toukokuuta 2004. Nämä talousarviomuutokset tulevat voimaan samaan aikaan kuin uudet henkilöstösäännöt. Komissio ehdottaa tehtäväksi pelkkiä teknisiä siirtoja, jotka eivät vaikuta budjettivallan käyttäjän hyväksyntään. Henkilöstötaulukkojen neljä vakinaisten ja väliaikaisten virkojen ryhmää säilytetään kahden vuoden siirtymäkauden ajan, mutta ne nimetään uudelleen uusien henkilöstösääntöjen liitteen XIII 2 artiklan 1 kohtaa soveltaen. Kyseisessä artiklassa säädetään, millä tavoin henkilöstösääntöjen alaisiin virkoihin sijoitettujen virkamiesten ura-alue ja palkkaluokka nimetään uudelleen. Koska tietosuojavaltuutetun henkilöstötaulukko on tullut voimaan ennen toukokuun 1. päivää, komissio ehdottaa, että liitteen XIII 2 artiklaa sovelletaan kaikkiin tietosuojavaltuuteun henkilöstötaulukossa oleviin virkoihin. Seuraavassa taulukossa virat on muunnettu 2 artiklan mukaisesti. >TAULUKON PAIKKA> VIII.1 Viittaus oikeusperustaan Varainhoitoasetuksen soveltamissääntöjen 29 artiklassa todetaan talousarvion selvitysosista seuraavaa: "Talousarvion selvitysosissa ilmoitetaan seuraavat tiedot: a) perussäädös, jos sellainen on olemassa, b) riittävä selvitys määrärahojen luonteesta ja käyttötarkoituksesta." Koska virkamiehiin sovellettavien henkilöstösääntöjen ja muuhun henkilöstöön sovellettavien palvelussuhteen ehtojen tarkistusta ei ole vielä lisätalousarviota esitettäessä lopullisesti hyväksytty, komissio ehdottaa Euroopan tietosuojavaltuutetun osalta talousarvion muiden osien käytäntöä vastaavasti, että talousarvion selvitysosissa ei enää viitata yksittäisiin artikloihin ja/tai liitteisiin ja että budjettikohtien selvitysosat vakioidaan seuraavasti: Euroopan yhteisöjen virkamiehiin sovellettavat henkilöstösäännöt. Euroopan yhteisöjen muuhun henkilöstöön sovellettavat palvelussuhteen ehdot. Selvitykset budjettikohtiin sisältyvien määrärahojen luonteesta ja käyttötarkoituksesta säilyvät muuttumattomina. Liitteessä 2 esitetään vuoden 2004 talousarviossa mainitut viittaukset virkamiehiin sovellettaviin henkilöstösääntöihin ja muuhun henkilöstöön sovellettaviin palvelussuhteen ehtoihin. VIII.2 Nimikkeistön muutokset, joissa otetaan huomioon uudet sopimussuhteisia toimihenkilöitä koskevat säännöt Vaikuttaa tarkoituksenmukaiselta perustaa kaikkien toimielinten kohdalla tilapäisiä toimihenkilöitä koskevan budjettikohdan rinnalle uusi erillinen sopimussuhteisia toimihenkilöitä koskeva budjettikohta. Kyseiset kaksi Euroopan tietosuojavaltuutetun budjettikohtaa esitetään teknisessä liitteessä.